**NA KMEČKI PEČI**

Na kmečki peči, zimske dni,

ni žalosti in ne skrbi,

posedamo vsi gor na njo,

ko mam'ca jo zakurijo.

Potem pa kruha spečejo,

na peči nam ga režejo,

a očka vinca sladkega,

natoči polič ali dva.

Sosedov Janez v zimskih dneh,

prinese k nam svoj stari meh,

na peči gori že sedi,

domača pesem zadoni.

Da se srce nam razvedri,

zapojemo še zraven vsi,

vesele pesmi se vrste,

in blisk z kozarci zazvene.